钦定古今图书集成/明伦汇编/氏族典/第360卷 > 林贽
## 钦定古今图书集成/明伦汇编/氏族典/第360卷 > 林贽

按《莆田县志》：“贽字季宣，万历丙辰进士，授户部主事，
陞员外郎，出知金华府，擢湖广兵备副使，迁浙江参
政。值温、台海警，贽时摄道篆，申战备，严守御，寇为远
遁。转江西按察使，广东布政使。举卓异，升右副都御
史，巡抚广西。值寇逼全州，桂邸求援，贽移还全州，调
度兵食，擒贼奏凯。靖江王有叛意，欲邀贽城外观操”，
贽谓亲王不典兵，且出城有禁。王又遣言土司愿共
伐安南，贽以无故用兵属国，非请旨不可。王知其有
备，遂不敢动。抚粤六载，纲纪肃然。予告归，卒。